ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩১ কোটি ১৮ লক্ষ অতিক্রম করেছে
গত ২৪ ঘণ্টায় ৭৪ লক্ষ ৫০হাজারেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৩৬ শতাংশ
গত ২৪ ঘণ্টায় নতুন করে সংক্রমিত হয়েছেন ৮হাজার ৫০৩ জন
ভারতে সক্রিয় সংক্রমিতের সংখ্যা ৯৪ হাজার ৯৪৩
সাপ্তাহিক সংক্রমিতের হার ০.৭২ শতাংশ, যা গত ২৬ দিন ধরে ১ শতাংশের নীচে রয়েছে
নয়াদিল্লি, ১০ ডিসেম্বর, ২০২১
ভারতে এ পর্যন্ত ১,৩১,১৮,৮৭,২৫৭টি টিকার ডোজ দেওয়া হয়েছে। গতকাল টিকা দেওয়া হয়েছে ৭৪,৫৭,৯৭০ জনকে।
স্বাস্থ্য কর্মীদের মধ্যে ১,০৩,৮৫,৩০৫ জন টিকার প্রথম ডোজ এবং ৯৫,৭৯,৬৬০ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮২,৪৫৭ জন প্রথম ডোজ এবং ১,৬৬,৫৫,৯৭৫ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৭,৪৪,৭৭,২৮৭ জন এবং দ্বিতীয় ডোজ পেয়েছেন ২৬,০৫,৫৬,২৫৮ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৮,৮৫,৯৫,৮১২ জন। আর দ্বিতীয় ডোজ পেয়েছেন ১৩,০৭,৫০,২৯৮ জন। যাঁদের বয়স ৬০-এর ওপরে তাঁদের মধ্যে ১১,৭৯,৬৯,১২২ জন প্রথম ডোজ এবং ৮,৪৫,৩৫,০৮৩ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৭ হাজার ৬শো ৭৮ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪১ লক্ষ ৫ হাজার ৬৬ জন সুস্থ হয়ে উঠেছেন। জাতীয় আরোগ্য লাভের হার ৯৮.৩৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৮ হাজার ৫০৩ জন। গত ৪৩ দিন ধরে নতুন করে সংক্রমিত হচ্ছেন ১৫ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৯৪ হাজার ৯শো৪৩ জন চিকিৎসাধীন। দেশে মোট সংক্রমিতের মাত্র ০.২৭ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১২ লক্ষ ৯৩ হাজার ৪১২টি নমুনা পরীক্ষা করা হয়েছে। এ পর্যন্ত দেশে ৬৫ কোটি ৩২ লক্ষ ৪৩ হাজার ৫৩৯টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৭২ শতাংশ এবং দৈনিক সংক্রমণের হার ০.৬৬ শতাংশ। গত ৬৭ দিন ধরে দৈনিক সংক্রমণের হার ২ শতাংশের কম আর ১০২ দিন ধরে ৩ শতাংশের কম।
CG/CB/SFS
(Visitor Counter : 111
বিদ্যুৎমন্ত্রক
বিশ্ব পরিবেশ দিবসের ৫০তম বার্ষিকীতে বাড়িতে বাড়িতে বিদ্যুতের মাধ্যমে রন্ধন প্রক্রিয়ার প্রচলন বাড়ানোর বিষয়ে সম্মেলনের আয়োজন করল সরকার
নয়াদিল্লি, ০৫ জুন, ২০২৩
বিশ্ব পরিবেশ দিবসে নতুন দিল্লিতে বাড়িতে বাড়িতে বিদ্যুতের মাধ্যমে রন্ধন প্রক্রিয়ার প্রচলন বাড়ানোর বিষয়ে কেন্দ্রীয় সরকারের বিদ্যুৎ মন্ত্রকের আওতাধীন ব্যুরো অফ এনার্জি এফিশিয়েন্সি এবং সিএলএএসপি-র উদ্যোগে একটি সম্মেলনের আয়োজন করা হ’ল।
বিদ্যুৎ মন্ত্রকের অতিরিক্ত সচিব শ্রী অজয় তিওয়ারি তাঁর ভাষণে বলেন, রান্নার কাজে বিদ্যুতের ব্যবহার পরিবেশ রক্ষার প্রশ্নে সহায়ক। এখনও বহু মানুষ বিষয়টি নিয়ে গুরুত্ব দিয়ে না ভাবলেও শহরে ও গ্রামে এর প্রচলন নানা দিক থেকেই সুবিধাজনক হয়ে উঠতে পারে ভবিষ্যতে।
২০২১ সালে গ্লাসগোতে কপ-২৬ এ প্রধানমন্ত্রীর প্রস্তাবিত ‘লাইফ’ কর্মসূচির প্রসঙ্গ তুলে তিনি আরও বলেন, জ্বালানী ব্যবহারে পরিবর্তনের ক্ষেত্রে ভারত সারা বিশ্বে নেতৃস্থানীয় ভূমিকা নিয়েছে। পুনর্নবীকরণযোগ্য শক্তির ক্ষেত্রে নির্ধারিত লক্ষ্যমাত্রায় আমরা পৌঁছে যাব নির্ধারিত সময়ের আগেই।
বাড়িতে বাড়িতে ২৪ ঘন্টা বিদ্যুৎ সরবরাহ নিশ্চিত হওয়ায় রান্নার কাজে বিদ্যুৎ ব্যবহারের ক্ষেত্রে এগোনো ভারতের পক্ষে সম্ভব - একথা উল্লেখ করে শ্রী তিওয়ারি বলেন, সৌভাগ্য যোজনার আওতায় ১৮ মাসে ২ কোটি ৬০ লক্ষ পরিবার বিদ্যুৎ সংযোগ পেয়েছেন, যা নজিরবিহীন। তবে, সারা বিশ্বের ৭০ কোটি মানুষ এখনও বিদ্যুৎ পরিষেবা থেকে বঞ্চিত। সকলের কাছে এই পরিষেবা পৌঁছে দেওয়া জি-২০’র অন্যতম অগ্রাধিকার।
তিনি আরও বলেন, উজ্জ্বলা যোজনার সাফল্যের পর সরকার বিদ্যুৎ ব্যবহারের মাধ্যমে রান্নার কাজের প্রচলন জোরদার করতে চায়। এক্ষেত্রে সুলভে বিদ্যুতের যোগান এবং গোটা বিষয়টি বাণিজ্যিক দিক থেকে যুক্তিযুক্ত হওয়াও জরুরি।
অনুষ্ঠানের মূল ভাষণে ব্যুরো অফ এনার্জি এফিশিয়েন্সির মহানির্দেশক শ্রী অভয় বাকরে বলেন, ‘লাইফ’ অভিযানের মাধ্যমে পরিবেশ সংরক্ষণের বিষয়ে এগোনোর ক্ষেত্রে বিদ্যুতের মাধ্যমে রান্নার কাজের প্রচলন বিশেষ সহায়ক হয়ে উঠতে পারে। এজন্য প্রয়োজনীয় সরঞ্জাম তৈরির ক্ষেত্রে আরও গবেষণার পাশাপাশি, সবধরনের খাবারদাবার যাতে ঐ সরঞ্জাম ব্যবহার করে তৈরি করা যায়, সেই বিষয়টিও সমান জরুরি। এক্ষেত্রে প্রাথমিকভাবে আংশিকভাবে বিদ্যুৎ চালিত সরঞ্জাম ব্যবহারের দিকে এগিয়ে পরবর্তীতে সামগ্রিক পরিবর্তন একটি পন্থা হতে পারে বলে তিনি মনে করেন।
ধারাবাহিক উন্নয়ন লক্ষ্য ৭.১ – এর সঙ্গে এই বিষয়টি সাযুজ্যপূর্ণ বলে শ্রী বাকরে আরও বলেন, এর মাধ্যমে বিদ্যুৎ ক্ষেত্র এবং উপভোক্তা – দু’পক্ষই লাভবান হবেন।
সিএলএএসপি-র বরিষ্ঠ অধিকর্তা শ্রী বিশাল থাপা তাঁর ভাষণে বলেন, বিদ্যুৎ শক্তি ব্যবহার করে রান্নাবান্নার প্রচলন বাড়লে জীবনযাপনের মানোন্নয়ন এবং পরিবেশ রক্ষার পাশাপাশি, জ্বালানী আমদানির উপরও দেশে নির্ভরশীলতা কমবে।
ব্যুরো অফ এনার্জি এফিশিয়েন্সির সচিব শ্রী মিলিন্দ দেওরা এই সম্মেলনের উদ্বোধনী অধিবেশনের সমাপ্তিতে ধন্যবাদ জ্ঞাপন করেন।
CG/AC/SB
(Visitor Counter : 51
প্রধানমন্ত্রীরদপ্তর
প্রধানমন্ত্রী ডিডি ফ্রি ডিশের মাধ্যমে রাজ্য ভিত্তিক দূরদর্শনের চ্যানেলপ্রাপ্তিতে জনগণকে অভিনন্দন জানিয়েছেন
নয়াদিল্লি, ০৯ মার্চ, ২০১৯
ডিডি ফ্রি ডিশের মাধ্যমে প্রথমবার রাজ্য ভিত্তিক দূরদর্শনের চ্যানেলপ্রাপ্তির জন্য প্রধানমন্ত্রী শ্রী নরেন্দ্র মোদী জনগণকে অভিনন্দন জানিয়েছেন।
তিনি বলেন, “ডিডি ফ্রি ডিশের মাধ্যমে প্রসার ভারতীর আরও ১১টি রাজ্য ভিত্তিক স্যাটেলাইট চ্যানেল দর্শকদের কাছে পৌঁছে দেওয়ার খবর জেনে আমি আনন্দিত। এরমধ্যে উত্তর-পূর্বাঞ্চলের ৫টি চ্যানেলও রয়েছে। এরফলে আঞ্চলিক সংস্কৃতি জোরদার হবে এবং মানুষের দীর্ঘদিনের চাহিদা পূরণ হবে।
ডিডি ফ্রি ডিশের মাধ্যমে প্রথমবার ছত্তিশগড়, গোয়া, হরিয়ানা, হিমাচলপ্রদেশ, ঝাড়খন্ড, মনিপুর, মেঘালয়, মিজোরাম, নাগাল্যান্ড, ত্রিপুরা এবং উত্তরাখন্ডের জনগণকে তাঁদের দূরদর্শনের নিজস্ব চ্যানেল পাওয়ায় অভিনন্দন জানাচ্ছি।”
CG/CB/NS
(Visitor Counter : 92
শিল্পওবাণিজ্যমন্ত্রক
১১ বছরে এই প্রথমবার চলতি বছরের জানুয়ারি থেকে মার্চের মধ্যে ভারতে দাখিল করা দেশীয় পেটেন্টের সংখ্যা আন্তর্জাতিক পেটেন্ট দাখিলের সংখ্যাকে ছাড়িয়ে গেছে
নয়াদিল্লি, ১২ এপ্রিল, ২০২২
মেধাস্বত্ত্ব  উদ্ভাবক ইকো ব্যবস্থাপনা প্রেক্ষাপটে ভারত আরও একটি মাইলফলক অর্জন করেছে। ১১ বছরে এই প্রথমবার চলতি বছরের জানুয়ারি থেকে মার্চ – এই ত্রৈমাসিকের মধ্যে ভারতের পেটেন্ট কার্যালয়ে দাখিল করা দেশীয় পেটেন্টের সংখ্যা আন্তর্জাতিক পেটেন্ট দাখিলের সংখ্যাকে ছাপিয়ে গেছে। এই ত্রৈমাসিকে মোট ১৯ হাজার ৭৯৬টি পেটেন্ট আবেদন দাখিল করা হয়েছে। এর মধ্যে ১০ হাজার ৭৬টি ভারতীয় আবেদনকারী রয়েছেন। ভারতীয় নয় এমন ৯ হাজার ৯০টি আবেদন দাখিল করা হয়েছে।
কেন্দ্রীয় শিল্প, বাণিজ্য, উপভোক্তা বিষয়ক, গণবন্টন ও বস্ত্র মন্ত্রী শ্রী পীযূষ গোয়েল দেশের মেধাস্বত্ত্ব অধিকারকে শক্তিশালী করার জন্য ডিপার্টমেন্ট ফর প্রমোশন অফ ইন্ডাস্ট্রি অ্যান্ড ইন্টারনাল ট্রেড  – এর ধারাবাহিক প্রচেষ্টার প্রশংসা করেছেন। তিনি বলেছেন, ডিপিআইআইটি উদ্ভাবন প্রক্রিয়াকে উৎসাহ যুগিয়েছে এবং অভিযোগের বোঝা কমিয়েছে। ডিপিআইআইটি এবং আইপি কার্যালয়ের সমন্বিত প্রয়াসের ফলে সমাজের সকল স্তরে আইপি সচেতনতা বৃদ্ধি পেয়েছে। এতে একদিকে যেমন মেধাস্বত্ত্ব অধিকার দাখিলের সংখ্যা বৃদ্ধি করেছে অন্যদিকে, আইপি কার্যালয় পেটেন্ট আবেদনের বিষয়ে সমস্যা নিষ্পত্তি করেছে। তিনি আরও বলেন যে, এই সাফল্য অর্জনের ফলে বিশ্ব উদ্ভাবনী সূচকের শীর্ষ ২৫টি দেশের মধ্যে পৌঁছনোর ক্ষেত্রে ভারতের লক্ষ্য অর্জন সম্ভব হবে। বছরের পর বছর ধরে সরকারের নেওয়া বেশ কিছু গুরুত্বপূর্ণ উদ্যোগ ভারতের আইপি ব্যবস্থাপনাকে শক্তিশালী করেছে। এর মধ্যে উল্লেখযোগ্য হ’ল – অনলাইন আবেদন জমার জন্য ১০ শতাংশ ছাড়, স্টার্টআপ, ছোট সংস্থা ও শিক্ষা প্রতিষ্ঠানের জন্য ৮০ শতাংশ ফি ছাড় এবং অন্যান্য বিভাগের সঙ্গে স্টার্টআপ ও অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির জন্য দ্রুত পরীক্ষার ব্যবস্থা করা ইত্যাদি।
CG/SS/SB
(
প্রধানমন্ত্রীরদপ্তর
প্রধানমন্ত্রী ৬ই মার্চ ২০১৯এ কর্ণাটকের কালবুর্গি এবং তামিলনাড়ুর কাঞ্চিপুরম সফর করবেন
বেশ কয়েকটি উন্নয়নমূলক প্রকল্পের সূচনা করা হবে
নয়াদিল্লি, ০৫ মার্চ, ২০১৯
প্রধানমন্ত্রী শ্রী নরেন্দ্র মোদী আগামীকাল কর্ণাটকের কালবুর্গি এবং তামিলনাড়ুর কাঞ্চিপুরম সফর করবেন। তিনি দুটি জায়গায় একাধিক উন্নয়নমূলক প্রকল্পের সূচনা করবেন।
কালবুর্গি কর্ণাটক
কালবুর্গিতে কর্ণাটকের জনগণের সুবিধার্থে প্রধানমন্ত্রী শক্তি, স্বাস্হ্য, শিক্ষা সহ বিভিন্ন ক্ষেত্রের উন্নয়নমূলক প্রকল্পের সূচনা করবেন।
এরমধ্যে রয়েছে :
স্বাস্হ্য ক্ষেত্র
কর্ণাটকের স্বাস্হ্য পরিষেবার আরও উন্নয়নের লক্ষ্যে প্রধানমন্ত্রী জাতির উদ্দেশ্যে বেঙ্গালুরুর ইএসআইসি হাসপাতাল এবং মেডিক্যাল কলেজ উৎসর্গ করবেন। তিনি হুব্বাল্লির কেআইএমএস-এর সুপার স্পেশালিটি ব্লকের-ও উদ্বোধন করবেন।
শক্তি ক্ষেত্র
শ্রী মোদী বিপিসিএল-এর ডিপো রাইচুর থেকে কালবুর্গিতে স্হানান্তরিত করার জন্য শিলান্যাস করবেন।
এছাড়াও তিনি বেঙ্গালুরুর ইনকাম ট্যাক্স অ্যাপিলেট ট্রাইবুনাল টার্মিনাল জাতির উদ্দেশ্যে উৎসর্গ করবেন।
তিনি বেঙ্গালোর বিশ্ববিদ্যালয়ের উত্তরপূর্ব ভারতের পড়ুয়াদের জন্য উইমেন্স হস্টেলেরও উদ্বোধন করবেন।
এই প্রকল্পগুলি কেন্দ্রীয় সরকারের ‘ইজ অফ লিভিং’ কর্মসূচিকে বাস্তবায়নের লক্ষ্যে গড়ে তোলা হচ্ছে।
প্রধানমন্ত্রী কালবুর্গিতে আয়ুষ্মান ভারতের সুবিধাপ্রাপকদের সঙ্গেও মতবিনিময় করবেন।
কাঞ্চিপুরম, তামিলনাড়ু
তামিলনাড়ুর কাঞ্চিপুরমে প্রধানমন্ত্রী সড়ক, রেল এবং শক্তি ক্ষেত্রে একগুচ্ছ প্রকল্পের সূচনা করবেন। এই প্রকল্পগুলি রাজ্যের সড়ক এবং রেল পরিবহন পরিকাঠামোকে উন্নত করবে। এরফলে তামিলনাড়ুর জনগণ উন্নত, দ্রুত এবং সস্তার পরিবহনের সুযোগ পাবেন।
এরমধ্যে রয়েছে :
সড়ক পরিবহন
তামিলনাড়ুর মহাসড়ক পরিকাঠামোর আরও উন্নতির লক্ষ্যে প্রধানমন্ত্রী জাতীয় সড়ক ৪৫ সি-র বিক্রাবন্দি- শেঠিয়াঠাপু শাখা, শেঠিয়াঠাপু- চোলোপুরম শাখা এবং চোলোপুরম- থান্জাভুরম শাখায় চার লেনের সড়কের শিলান্যাস করবেন।
তিনি জাতীয় সড়ক ৪-এর কারাইপট্টি-ওলাজাপেট শাখার ৬ লেনের সড়কেরও শিলান্যাস করবেন।
জাতীয় সড়ক ২৩৪কে মজবুত করার জন্য ক্যারেজওয়ে এবং কালভার্টগুলিকে চওড়া করার জন্য প্রধানমন্ত্রী শিলান্যাস করবেন। তিনি জাতীয় সড়ক ৩৮১-র অবিনাশী-তিরুপুর-অবিনাশীপালায়াম শাখার ৪ লেন এবং ক্যারেজওয়েকে মজবুত করার প্রকল্পটি জাতির উদ্দেশ্যে উৎসর্গ করবেন।
রেল পরিবহন
প্রধানমন্ত্রী ইরোড-কারুর-তিরুচিরাপল্লী এবং সালেম-কারুর-ডিঙ্গিগুল শাখার বৈদ্যুতিকরণ জাতির উদ্দেশ্যে উৎসর্গ করবেন। এই বৈদ্যুতিকরণের ফলে গ্রীন হাউস গ্যাস নির্গমন হ্রাস পাবে এবং যাত্রী ও পণ্য পরিবহনের সময় কমে যাবে।
শক্তি ক্ষেত্র
প্রধানমন্ত্রী এন্নোরের এলএনজি টার্মিনালটিও জাতির উদ্দেশ্যে উৎসর্গ করবেন।
৫ এমএমটিপিএ ক্ষমতাসম্পন্ন এন্নোর এলএনজি টার্মিনালটি তামিলনাড়ু এবং পার্শ্ববর্তী রাজ্যগুলির এলএনজি গ্যাসের চাহিদা পূরণ করবে। এছাড়াও প্রধানমন্ত্রী ভিডিও কনফারেন্সের মাধ্যমে চেন্নাই-এর ডঃ এমজিআর জানকি কলেজ অফ আর্টস অ্যান্ড সায়েন্স ফর উইমেন্স-এ ডঃ এমজি রামাচন্দ্রনের মূর্তির আবরণ উন্মোচন করবেন।
ডঃ এমজি রামাচন্দ্রন ছিলেন একজন অভিনেতা এবং রাজনীতিবিদ। যিনি ১৯৭৭ থেকে ১৯৮৭ দশ বছরের জন্য তামিলনাড়ুর মুখ্যমন্ত্রীর দায়িত্ব পালন করেছেন। তাঁকে ভারতরত্নে সম্মানিত করা হয়।
প্রধানমন্ত্রী কাঞ্চিপুরমে আয়ুষ্মান ভারতের সুবিধাপ্রাপকদের সঙ্গেও মতবিনিময় করবেন।
CG/CB/NS
(Visitor Counter : 113
বিজ্ঞানওপ্রযুক্তিমন্ত্রক
বিজ্ঞান ও সমাজের মধ্যে নতুন সংযোগ স্থাপন করার জন্য বৈজ্ঞানিক সামাজিক দায়বদ্ধতা প্রয়োজন : বিজ্ঞান ও প্রযুক্তি দপ্তরের সচিব
নতুন দিল্লি, ১৩ নভেম্বর, ২০২০
বিজ্ঞান ও প্রযুক্তি দপ্তরের সচিব ডঃ আশুতোষ শর্মা জানিয়েছেন, বিজ্ঞান ও সমাজের মধ্যে নতুন সংযোগ স্থাপন তৈরির জন্য বৈজ্ঞানীক সামাজিক দায়বদ্ধতা -এর নীতিগুলি আগামী কয়েক মাসের মধ্যে কার্যকর করা হবে। বিশ্ব বিজ্ঞান দিবস উপলক্ষে আয়োজিত এক ওয়েবিনারে একথা জানান তিনি।
শ্রী শর্মা বলেন, বিজ্ঞানকে সমাজের সঙ্গে যুক্ত করে তুলতে পারলে বিজ্ঞান ও প্রযুক্তি শান্তি এবং উন্নয়ন ক্ষেত্রে অন্যতম শক্তিশালী স্তম্ভ হিসেবে গড়ে উঠবে। তবে, বৃহত্তর সমাজের সঙ্গে বিজ্ঞানের যোগাযোগ গড়ে তোলাই একটি বড় প্রতিবন্ধকতা রয়েছে। তিনি বলেন, বিজ্ঞানকে জনসাধারণের কাছে পৌঁছে দেওয়া দরকার। তবেই সেটি শান্তি ও উন্নয়নে বড় হাতিয়ার হিসেবে উঠে উঠবে। বিজ্ঞান ও প্রযুক্তি দপ্তর এবং ইউনেস্কোর যৌথভাবে আয়োজিত বিশ্ব বিজ্ঞান দিবসে শান্তি ও উন্নয়নের ওপর আয়োজিত ওয়েবিনারে একথা উল্লেখ করেন তিনি।
বিজ্ঞান ও প্রযুক্তি ক্ষেত্রে বৈচিত্র্য এবং ন্যায় বিচারের গুরুত্বের কথা তুলে ধরে অধ্যাপক শর্মা বিজ্ঞান ও প্রযুক্তি দপ্তর পরিচালিত ১০টি ভিন্ন কর্মসূচীর কথা উল্লেখ করেন। তিনি বলেন, বিজ্ঞান ও প্রযুক্তি দপ্তর মহিলা বিশ্ববিদ্যালয়ে উদ্ভাবন ও উৎকর্ষতার জন্য বিশ্ববিদ্যালয় স্তরে গবেষণামূলক কর্মকাণ্ড চালাচ্ছে। বিজ্ঞান প্রযুক্তি ও উদ্ভাবন ক্ষেত্রে মহিলাদের উৎসাহিত করে তোলার জন্য বিজ্ঞানজ্যোতি নামে কর্মসূচী হাতে নেওয়া হয়েছে।
প্রতি বছর ১০ই নভেম্ভর বিশ্ববিজ্ঞান দিবস উদযাপিত হয়। এবছরের বিষয় ভাবনা হলো “বিজ্ঞানের জন্য এবং সমাজের সঙ্গে”। বিজ্ঞান ও প্রযুক্তি দপ্তর এবং ইউনেস্কো যৌথভাবে নতুন দিল্লিতে এই বিষয় ভাবনাকে সামনে রেখে একটি ওয়েবিনারের আয়োজন করে। কোভিড-১৯ মহামারীর গ্রাসে সারা বিশ্বের সামাজিক, অর্থনৈতিক, সাংস্কৃতিক, রাজনৈতিক পরিস্থিতি, যার প্রভাব পড়েছে প্রযুক্তি, উদ্ভাবন এবং বিজ্ঞান ক্ষেত্রে। এই পরিস্থিতির কথা মাথায় রেখে ওয়েবিনারে বিভিন্ন দিক তুলে ধরা হয়।
ইউনেস্কোর নতুন দিল্লি শাখার অধিকর্তা এরিক ফাল্ট বলেন, কোভিড-১৯ মাহামারীর কারণে চলতি বছরে বিজ্ঞান ক্ষেত্রকে নিয়ে ব্যাপকভাবে আলোচিত হয়েছে। বিজ্ঞান প্রযুক্তি এবং উদ্ভাবন টিকা তৈরিতে গুরুত্বপূ্র্ণ ভূমিকা পালন করেছে বিজ্ঞান প্রযুক্তি ও উদ্ভাবন ক্ষেত্র। এমনকি স্বাস্থ্য পর্যবেক্ষণ ও অনলাইন ক্লাসের ক্ষেত্রে বিজ্ঞান প্রযুক্তি এবং উদ্ভাবনী ক্ষেত্র উল্লেখযোগ্য ভূমিকা পালন করেছে বলেও তিনি জানান। শান্তি ও উন্নয়নের জন্য সকলের সুবিধাযোগ্য মৌলিক জ্ঞান এবং বিজ্ঞান প্রযুক্তি উদ্ভাবনার সাহায্যে তার গুরুত্ব জনসাধাসণের কাছে পৌঁছে দেওয়া প্রয়োজন বলে মত প্রকাশ করেন তিনি।
বিজ্ঞান ও প্রযুক্তি দপ্তরের আওতাধীন কিরণ বিভাগের প্রধান ডঃ সঞ্জয় মিশ্র বিজ্ঞান ও প্রযুক্তি দপ্তর কিভাবে এই কর্মসূচীতে কাজ করে চলেছে সেকথা তুলে ধরেন। ওয়েবিনারের পাশাপাশি বিজ্ঞান, প্রযুক্তি, ইঞ্জিনিয়ারিং এবং গণিত ক্ষেত্রে মহিলাদের অবদান বিষয়ে আলোচনা সভার আয়োজন করা হয়।
প্রধানমন্ত্রীরদপ্তর
রাজকীয় এশিয়ান সিংহের সংখ্যা বৃদ্ধিতে প্রধানমন্ত্রী সন্তোষ প্রকাশ করেছেন
নয়াদিল্লি, ১০ জুন, ২০২০
গুজরাটের গির অরণ্যে রাজকীয় এশিয়ান সিংহের সংখ্যা বৃদ্ধিতে প্রধানমন্ত্রী শ্রী নরেন্দ্র মোদী সন্তোষ ব্যক্ত করেছেন।
এক ট্যুইট বার্তায় বলেন, “খুব ভালো দুটি খবর আছে : গুজরাটের গির অরণ্যে রাজকীয় এশিয়ান সিংহের সংখ্যা প্রায় ২৯ শতাংশ বৃদ্ধি পেয়েছে।
এদের বিচরণ ক্ষেত্রও ৩২ শতাংশ বৃদ্ধি পেয়েছে।
গুজরাটের জনসাধারণ এবং যাঁদের উদ্যোগে এই দারুণ কাজটি সম্পন্ন হয়েছে, তাঁরা সকলেই প্রশংসার যোগ্য।
গত কয়েক বছর ধরে গুজরাটে সিংহের সংখ্যা ক্রমশ বৃদ্ধি পাচ্ছে। এলাকার মানুষের অংশগ্রহণ, প্রযুক্তির ব্যবহার, বন্যপ্রাণীদের স্বাস্থ্য পরিষেবা, যথাযথ বাসভূমি ব্যবস্থাপনা এবং মানুষ ও সিংহের মধ্যে দ্বন্দ্ব কমানোয় এই সাফল্য এসেছে। আশা করছি, এই ইতিবাচক প্রবণতা বজায় থাকবে।”
(CG/CB/DM
প্রধানমন্ত্রীরদপ্তর
প্রধানমন্ত্রীর পৌরহিত্যে ক্ষমতাপ্রাপ্ত গোষ্ঠীগুলির যৌথ বৈঠক কোভিড-১৯ মোকাবিলায় দেশ জুড়ে গৃহীত প্রস্তুতির পর্যালোচনা করলেন
নয়াদিল্লি, ০৪ এপ্রিল, ২০২০
প্রধানমন্ত্রী শ্রী নরেন্দ্র মোদী আজ ক্ষমতাপ্রাপ্ত গোষ্ঠীগুলির যৌথ বৈঠকে পৌরহিত্য করেন। কোভিড-১৯ মোকাবিলায় পরিকল্পনা গ্রহণ এবং তার রূপায়ণ সুনিশ্চিত করার জন্য ক্ষমতাপ্রাপ্ত গোষ্ঠীগুলির গঠন করা হয়েছে।
একগুচ্ছ ট্যুইটে প্রধানমন্ত্রী বলেছেন, তিনি দেশে হাসপাতাল, হাসপাতালগুলিতে আইসোলেশন ও কোয়ারেন্টাইন ব্যবস্থা সহ রোগ প্রতিরোধে নজরদারি, নমুনা পরীক্ষা এবং ক্রিটিক্যাল কেয়ার প্রশিক্ষণ সম্পর্কিত যাবতীয় প্রস্তুতির পর্যালোচনা করেছেন। সমস্ত রকম অত্যাবশ্যক চিকিৎসা সরঞ্জামের পাশাপাশি, মাস্ক, দস্তানা ও ভেন্টিলেটরের পর্যাপ্ত পরিমাণে উৎপাদন সংগ্রহ এবং যোগান নিশ্চিত করতে সংশ্লিষ্ট গোষ্ঠী ও আধিকারিকদের নির্দেশ দিয়েছেন।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ০৩ নভেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১০৭ কোটি ২৯ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১১ হাজার ৯০৩
জাতীয় স্তরে সুস্থতার হার বর্তমানে ৯৮.২২ শতাংশ, যা ২০২০’র মার্চ থেকে সর্বাধিক
দেশে গত ২৪ ঘণ্টায় করোনামুক্ত হয়েছেন ১৪ হাজার ১৫৯ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩৬ লক্ষ ৯৭ হাজার ৭৪০
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৪৪ শতাংশ, যা ২০২০’র মার্চ থেকে এ যাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৫১ হাজার ২০৯, যা ২৫২ দিনে সর্বনিম্ন
সাপ্তাহিক-ভিত্তিতে আক্রান্তের হার ১.১১ শতাংশ, যা ৪০ দিন ২ শতাংশের নীচে
দৈনিক-ভিত্তিতে আক্রান্তের হার ১.১৮ শতাংশ, যা গত ৪০ দিন ২ শতাংশের নীচে
দেশে এখনও পর্যন্ত নমুনা পরীক্ষার সংখ্যা ৬১ কোটি ১২ লক্ষ
CG/SS/SB
(Visitor Counter : 118
ক্ষুদ্র, অতিক্ষুদ্রওমাঝারিশিল্পমন্ত্রক
সৌর চরকা মিশনের জন্য ৩৬টি প্রস্তাব বাছাই
নয়াদিল্লি, ১৮ জুলাই, ২০১৯
কেন্দ্রীয় অতিক্ষুদ্র, ক্ষুদ্র ও মধ্যমানের উদ্যোগ বা এমএসএমই মন্ত্রক দেশে ৫০টি সৌর চরকা গুচ্ছ রূপায়ণের জন্য সৌর চরকা মিশনের সূচনা করেছে। ২০১৮-১৯ এবং ২০১৯-২০-র জন্য এই খাতে খরচ ধরা হয়েছে ৫৫০ কোটি টাকার মতো। এই প্রকল্প প্রায় ১ লক্ষ মানুষের কর্মসংস্থানের সুযোগ সৃষ্টি হবে। সৌর চরকা ইউনিটগুলিকে গ্রামীণ শিল্পের শ্রেণীতুক্ত করা হয়েছে।
এই প্রকল্পটি রূপায়ণ করছে মুম্বাইয়ের খাদি ও গ্রামীণ শিল্প কমিশন বা কেভিআইসি। কেভিআইসি ইতিমধ্যেই ৩৬টি প্রস্তাবের একটি বাছাই করা তালিকা প্রস্তুত করেছে। এই ৩৬টি প্রস্তাব যেসব উদ্যোগগুলির কাছ থেকে এসেছে তাদের বিস্তারিত প্রকল্প প্রতিবেদন জমা দেওয়ার নির্দেশ দেওয়া হয়েছে।
কেন্দ্রীয় এমএসএমই মন্ত্রক কেভিআইসি প্রচেষ্টা চালিয়ে যাচ্ছে যাতে প্রকল্পটিকে বিভিন্ন রাজ্য সরকারের কাছেও জনপ্রিয় করে তোলা যায়।
লোকসভায় এক প্রশ্নের লিখিত জবাবে এই তথ্য জানান কেন্দ্রীয় অতিক্ষুদ্র, ক্ষুদ্র ও মধ্যমানের উদ্যোগ মন্ত্রী শ্রী নীতিন গড়করি।
CG/SSS/DM
(Visitor Counter : 81
সামাজিকন্যায়ওক্ষমতায়নমন্ত্রক
হাত দিয়ে মল পরিষ্কার করার কারণে মৃত্যু
নয়াদিল্লি, ১৬ মার্চ, ২০২২
ম্যানুয়াল স্ক্যাভেঞ্জিং আইন – এর ৫ নম্বর ধারা অনুযায়ী, হাত দিয়ে মল পরিষ্কার করার কারণে মৃত্যুর কোনও সংবাদ পাওয়া যায়নি। ন্যাশনাল সাফাই কর্মচারী ফিনান্স অ্যান্ড ডেভেলপমেন্ট কর্পোরেশন এ সংক্রান্ত কোনও সমীক্ষাও করেনি। তবে, সেফটিক ট্যাঙ্ক পরিষ্কার করতে গিয়ে যথাযথ সুরক্ষা বিধি মেনে না চলায় ৪৩ জন প্রাণ হারিয়েছেন। হাত দিয়ে যাঁরা মল পরিষ্কার করেন, তাঁদের জন্য কেন্দ্র একটি স্বনির্ভর প্রকল্পের সূচনা করেছে।
স্কিম ফর রিহ্যাবিলিটেশন অফ ম্যানুয়াল স্ক্যাভেঞ্জার্স এর আওতায় স্বনির্ভর গোষ্ঠীর মাধ্যমে এইসব পরিবারগুলিকে সাহায্য করা হয়। পরিবারের কোনও সদস্য যদি হাত দিয়ে মল পরিষ্কার করার কাজে যুক্ত হন, তাহলে সেই পরিবারকে এককালীন নগদ ৪০ হাজার টাকা অর্থ সাহায্য দেওয়া হয়। এছাড়াও ওই ব্যক্তির এবং তার ওপর নির্ভরশীল পরিবারের সদস্যদের দক্ষতা বিকাশ প্রশিক্ষণ কর্মসূচিতে অন্য কাজের জন্য প্রশিক্ষণ দেওয়া হয়। ২ বছরের প্রশিক্ষণের সময়কালে তাঁরা প্রতিমাসে ৩ হাজার টাকা স্টাইপেন্ডও পান। এছাড়াও যাঁরা স্বনির্ভর প্রকল্পের আওতায় ঋণ নিয়েছেন তাঁদের ঋণের মূলধনের ৫ লক্ষ টাকা পর্যন্ত ভর্তুকি দেওয়া হয়। পাশাপাশি সংশ্লিষ্ট পরিবারগুলির জন্য আয়ুষ্মান ভারত প্রধানমন্ত্রী জন আরোগ্য যোজনার মাধ্যমে স্বাস্থ্য বীমার ব্যবস্থা করা হয়।
সংশ্লিষ্ট ব্যক্তিদের জন্য গৃহীত এই প্রকল্পে আর্থিক সাহায্য সহ অন্যান্য সুবিধা প্রাপকদের সংখ্যাঃ-
২০১৬-১৭ অর্থবর্ষে ১ হাজার ৩৫৭ জনকে এককালীন অর্থ সাহায্য করা হয়েছে। ৪ হাজার ২৭৩ জন দক্ষতা বিকাশ সংক্রান্ত প্রশিক্ষণ পেয়েছেন। ১৯৬ জন ঋণের মূলধনের উপর ভর্তুকি পেয়েছেন।
২০১৭-১৮ অর্থবর্ষে ১ হাজার ১৭১ জনকে এককালীন অর্থ সাহায্য করা হয়েছে। ৩৩৪ জন দক্ষতা বিকাশ সংক্রান্ত প্রশিক্ষণ পেয়েছেন। ১৫৯ জন ঋণের মূলধনের উপর ভর্তুকি পেয়েছেন।
২০১৮-১৯ অর্থবর্ষে ১০ হাজার ৭৯ জনকে এককালীন অর্থ সাহায্য করা হয়েছে। ১ হাজার ৬৮২ জন দক্ষতা বিকাশ সংক্রান্ত প্রশিক্ষণ পেয়েছেন। ১৪৪ জন ঋণের মূলধনের উপর ভর্তুকি পেয়েছেন।
২০১৯-২০ অর্থবর্ষে ১৩ হাজার ২৪৬ জনকে এককালীন অর্থ সাহায্য করা হয়েছে। ২ হাজার ৫৩২ জন দক্ষতা বিকাশ সংক্রান্ত প্রশিক্ষণ পেয়েছেন। ১০৭ জন ঋণের মূলধনের উপর ভর্তুকি পেয়েছেন।
২০২০-২১ অর্থবর্ষে ১৪ হাজার ৬৯২ জনকে এককালীন অর্থ সাহায্য করা হয়েছে। ৬ হাজার ২০৪ জন দক্ষতা বিকাশ সংক্রান্ত প্রশিক্ষণ পেয়েছেন। ১৫৭ জন ঋণের মূলধনের উপর ভর্তুকি পেয়েছেন।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী রামদাস আটওয়ালে।
CG/CB/SB
(Visitor Counter : 117
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ ওপেনএআই-এর সিইও স্যাম অল্টম্যান-এর
নয়াদিল্লি, ৯ জুন, ২০২৩
ওপেনএআই-এর মুখ্য কার্যনির্বাহী আধিকারিক স্যাম অল্টম্যান গতকাল প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
ওপেনএআই-এর মুখ্য কার্যনির্বাহী আধিকারিক স্যাম অল্টম্যান-এর এক ট্যুইটের প্রত্যুত্তরে প্রধানমন্ত্রী বলেছেন :
“অন্তর্দৃষ্টিপূর্ণ কথাবার্তার জন্য স্যাম অল্টম্যানকে ধন্যবাদ। ভারতে প্রযুক্তির ক্ষেত্রে, বিশেষত তরুণদের মধ্যেও কৃত্রিম বুদ্ধিমত্তার ব্যাপক সম্ভাবনা রয়েছে। আমাদের নাগরিকদের ক্ষমতায়নের জন্য ডিজিটাল পরিবর্তনের গতিকে ত্বরান্বিত করতে সব ধরনের সহযোগিতাকে স্বাগত জানাই।”
CG/MP/DM
(
শিল্পওবাণিজ্যমন্ত্রক
উদ্যোগ মন্থন: ভারতীয় শিল্পের গুণগতমান এবং উৎপাদনশীলতার প্রচারের লক্ষ্যে চলছে ওয়েবিনার
নতুন দিল্লি, ৩ ফেব্রুয়ারি, ২০২১
ভারতীয় শিল্পের গুণগতমান এবং উৎপাদনশীলতার প্রতি লক্ষ্য রেখে তা প্রচারের উদ্দেশ্যে গত ৪ জানুয়ারি থেকে শুরু হয়েছে উদ্যোগ মন্থন নামে ওয়েবিনার। যেখানে ৪৫ টি শিল্প ক্ষেত্রের প্রতি গুরুত্ব করা হচ্ছে। এই ওয়েবিনারের আয়োজক ডিপার্টমেন্ট অফ প্রমোশন অফ ইন্ডাস্ট্রি অ্যান্ড ইন্টার্নাল ট্রেড, ডিপার্টমেন্ট অফ কমার্স, কোয়ালিটি কাউন্সিল অফ ইন্ডিয়া, ন্যাশনাল প্রডাক্টিভিটি কাউন্সিল, ব্যুরো অফ ইন্ডিয়ান স্ট্যান্ডার্ডস এবং বিভিন্ন শিল্পের সঙ্গে যুক্ত চেম্বার গুলি এবং এ সংক্রান্ত বিভিন্ন দপ্তরের মন্ত্রীরা।
গত ৬ জানুয়ারি এই ওয়েবিনারের সূচনা করে কেন্দ্রীয় শিল্প ও বাণিজ্যমন্ত্রী শ্রী পীযূষ গোয়েল আত্মনির্ভর ভারত- কর্মসূচির ওপর জোর দিয়ে বলেন, ভারতীয় শিল্প সংস্থা গুলির উচিত শিল্পের গুণগত মান এবং উৎপাদনশীলতার প্রতি গুরুত্ব আরোপ করা।
গত চার সপ্তাহ ধরে এই সিরিজে এ পর্যন্ত মোট ১৮ টি ওয়েবিনারের আয়োজন করা হয়েছে। যেখানে ১৭৫ জন বক্তা এবং ১৮০০-র বেশি দর্শক উপস্থিত ছিলেন। উদ্যোগ মন্থন- ওয়েবিনারে এ পর্যন্ত খেলনা, চর্ম, আসবাবপত্র, রাসায়নিক বস্তু, পর্যটন প্রভৃতি শিল্পের সঙ্গে যুক্ত প্রতিনিধিরা যোগ দিয়েছেন।
আগামী কয়েক সপ্তাহে এই কর্মসূচিতে ওষুধ, চিকিৎসা সরঞ্জাম, বৈদ্যুতিন শিল্পের সঙ্গে যুক্ত উৎপাদক সংস্থাগুলির প্রতিনিধিরা যোগ দেবেন।
জলশক্তি মন্ত্রক
ভূগর্ভস্থ জলের ব্যবস্থাপনা সংক্রান্ত ক্ষমতা নির্মাণ, গবেষণা ও উন্নয়ন এবং আনুষঙ্গিক অন্যান্য বিষয়ে ভারত ও অষ্ট্রেলিয়ার মধ্যে সমঝোতা পত্রে কেন্দ্রীয় মন্ত্রিসভা অনুমোদন দিয়েছে
নতুন দিল্লি, ১৪ই অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারতের কেন্দ্রীয় ভূগর্ভস্থ জল পর্ষদ, জল সম্পদ দপ্তর, নদীর উন্নয়ন ও গঙ্গা পুরুজ্জীবন বিভাগ-এর সঙ্গে অষ্ট্রেলিয়ার ম্যানেজিং অ্যাকিউফার রিসার্চ এন্ড সাসটেইনিং গ্রাউন্ড ওয়াটারের মধ্যে ২০১৯ এর অক্টোবরে স্বাক্ষরিত সমঝোতা পত্রের বিষয়ে জানানো হয়েছে।
কৃষি, শহরাঞ্চল, শিল্প এবং পরিবেশ সংক্রান্ত ক্ষেত্রে জলের সুরক্ষা নিশ্চিত করার জন্য ভূগর্ভস্থ জল এবং ভূপৃষ্ঠের ওপরের জলের বিষয়ে প্রশিক্ষণ, শিক্ষা এবং অনুসন্ধানের বিষয়ে সহযোগিতা বৃদ্ধি করার জন্য এই চুক্তি স্বাক্ষরিত হয়েছে।
CG/CB
(Visitor Counter : 48
প্রধানমন্ত্রীরদপ্তর
প্রধানমন্ত্রী জেনারেল অ্যাটমিকস গ্লোবাল কর্পোরেশনের মুখ্য নির্বাহী আধিকারিক বিবেক লালের সঙ্গে বৈঠক করেছেন
নতুন দিল্লি, ২৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ জেনারেল অ্যাটমিকস গ্লোবাল কর্পোরেশনের মুখ্য নির্বাহী আধিকারিক শ্রী বিবেক লালের সঙ্গে বৈঠক করেছেন।
তারা ভারতের প্রতিরক্ষা প্রযুক্তিকে আরও শক্তিশালী করতে উভয়ের মধ্যে আলোচনা করেছেন।
শ্রীলাল ভারতের সাম্প্রতিক রীতি পরিবর্তনের প্রশংসা করেছেন যা প্রতিরক্ষা উৎপাদন এবং প্রযুক্তি ক্ষেত্রে ভারতের ক্ষমতা বৃদ্ধিতে সাহায্য করবে।
CG/ SB
(
প্রধানমন্ত্রীরদপ্তর
ভারতের পরিযায়ী প্রজাতি নিয়ে সিওপি কনভেনশনে নেতৃত্ব দেওয়ার আবহে প্রধানমন্ত্রীর জনগণের কাছ থেকে পরামর্শর আহ্বান
নতুনদিল্লি, ২৩ ফেব্রুয়ারী, ২০২০
‘মন কি বাত ২.০’-র নবম পর্বে প্রধানমন্ত্রী শ্রী নরেন্দ্র মোদী বলেছেন, আমাদের দেশের এক মহান ঐতিহ্য রয়েছে। পূর্বপুরুষদের কাছ থেকে যে শিক্ষা আমরা উত্তরাধিকার সূত্রে পেয়েছি, সর্বজীবের প্রতি দয়া, প্রকৃতির প্রতি অপার প্রেম তারই অঙ্গ বিশেষ — আমাদের সাংস্কৃতিক পরম্পরা।
পরিযায়ী প্রজাতিদের স্থিতিশীল বাসস্থান গড়ে তোলার জন্য ভারতের উদ্যোগকে সম্প্রতি সিওপি-১৩ কনভেনশনে প্রশংসা করার বিষয়টি প্রধানমন্ত্রী তাঁর বক্তব্যে উল্লেখ করেন। তিনি বলেন, “আমাদের দেশ সারা বছরই বেশ কয়েকটি পরিযায়ী প্রজাতির আশ্রয় হয়ে ওঠে। ৫০০-রও বেশি আলাদা আলাদা প্রজাতির পাখি আলাদা আলাদা এলাকা থেকে এসে উপস্থিত হয়”। তিনি বলেন, আগামী তিন বছর পরিযায়ী প্রজাতির উপর সিওপি কনভেনশনে ভারত নেতৃত্ব দেবে। এই আবহে তিনি জনগণকে এবিষয়ে তাঁদের সুচিন্তিত পরামর্শের আহ্বান জানান। এই প্রসঙ্গে তিনি মেঘালয়ের একটি বিরল প্রজাতির মাছের কথা উল্লেখ করেন। শ্রী মোদী বলেন, “আমাদের আশপাশে এমন অনেক আশ্চর্য জিনিস আছে যা এখনও অনাবিষ্কৃত রয়েছে। এই সব আশ্চর্য জিনিস খোঁজ করার জন্য অনুসন্ধান জরুরি”।
প্রধানমন্ত্রী খ্যাতনামা তামিল মহিলা কবি অব্ব্যয়ারের–র উদ্ধৃতি দিয়ে বলেন, “কাট্রাঠু কায়মান আলেভু কাল্লাঠাঠু উল্গালাভু” অর্থাৎ আমরা যা জানি সেটা মাত্র এক মুঠো বালির সমান আর আমরা যা জানিনা, সেটা প্রায় পুরো ব্রহ্মাণ্ডের সমান। তিনি বলেন, আমাদের দেশের বৈচিত্র্য সম্পর্কেও একথা বলা যায়। আমরা যা জানি তা নেহাতই নগণ্য। তিনি বিশ্বমানবতার জন্য আমাদের জীব বৈচিত্র্যর অপূর্ব ভাণ্ডারটি খুঁজে বের করে সেটিকে সাজিয়ে সংরক্ষণ করবার আহ্বান জানান।
CG/CB
(Visitor Counter : 57
প্রধানমন্ত্রীরদপ্তর
আন্তর্জাতিক প্রতিবন্ধী দিবসে প্রধানমন্ত্রী আমাদের ভিন্নভাবে সক্ষম ভাই ও বোনেদের দৃঢ়তা ও সাফল্য অর্জনের প্রশংসা করেছেন
নয়াদিল্লি, ০৩ ডিসেম্বর, ২০২২
প্রধানমন্ত্রী শ্রী নরেন্দ্র মোদী আন্তর্জাতিক প্রতিবন্ধী দিবসে আমাদের ভিন্নভাবে সক্ষম ভাই ও বোনেদের দৃঢ়তা ও সাফল্য অর্জনের প্রশংসা করেছেন।
বেশ কয়েকটি ট্যুইট বার্তায় প্রধানমন্ত্রী বলেছেন, “আন্তর্জাতিক প্রতিবন্ধী দিবসে আমি আমাদের দিব্যাঙ্গ ভাই ও বোনেদের দৃঢ়তা ও সাফল্য অর্জনের প্রশংসা করি। আমাদের সরকারের গৃহীত বিভিন্ন উদ্যোগের জন্য ভিন্নভাবে সক্ষম ব্যক্তিদের জন্য একাধিক সুযোগ তৈরি হয়েছে, যার ফলে তাঁরা বিকাশিত হতে পেরেছেন”।
“আমাদের সরকার যে কোনও স্থানে সহজে যাতায়াতের বিষয়টিতে গুরুত্ব দেয়। বিভিন্ন ফ্ল্যাগশিপ কর্মসূচি ও অত্যাধুনিক পরিকাঠামো গড়ে তোলার সময় এই বিষয়টিকে গুরুত্ব দেওয়া হয়। ভিন্নভাবে সক্ষমদের জীবনে ইতিবাচক পরিবর্তন আনতে যাঁরা তৃণমূল স্তরে কাজ করছেন, তাঁদের উদ্যোগকেও আমি স্বীকৃতি জানাই”।
(PG/CB/SB